ASWIN
అశ్విన్‌కు ఐసిసి క్రికెటర్‌ ఆఫ్‌ ది ఇయర్‌ అవార్డు
న్యూఢిల్లీ: ఐసిసి క్రికెటర్‌ ఆఫ్‌ ది ఇయర్‌ అవార్డును 2016 సంత్సరానికి గాను టీమిండియా ఆఫ్‌ స్పిన్నర్‌ అశ్విన్‌ సొంతం చేసుకున్నాడు.కాగా ఐసిసి వార్షిక అవార్డులను ప్రకటించింది.టెస్టు క్రికెటర్‌ ఆఫ్‌ ది ఇయర్‌ అవార్డును అశ్విన్‌ గెలుచుకోవడం విశేషం.కాగా ఈ ఏడాది ఐసిసి అత్యుత్తమ టెస్టు,వన్డే జట్టులను కూడా ప్రకటించగా 12 మంది జట్టు సభ్యులతో కూడిన టెస్టు జట్టులో భారత్‌ నుంచి అశ్విన్‌ ఒక్కడే స్థానం దక్కించుకున్నాడు.ఇక టెస్టు జట్టుకు కెప్టెన్‌గా అలెస్టర్‌ కుక్‌ ఎంపికవ్వగా వన్డే జట్టుకు కోహ్లీ ఎంపికయ్యాడు.
కోహ్లీతో పాటు టీమిండియా ఆటగాళ్లు రోహిత్‌శర్మ, జడేజా వన్డేజట్టులో స్థానం దక్కించుకున్నారు. క్రికెట్‌ దిగ్గజాలు ద్రవిడ్‌, గ్యారీ కిర్‌స్టన్‌, కుమార సంగక్కర ఈ జట్టును ఎంపిక చేశారు. కాగా 2015 సెప్టెంబర్‌ 14 నుంచి 2016 సెప్టెంబర్‌ 20వ తేదీ వరకు క్రికెటర్లు చూపిన ప్రతిభ ఆధారంగా ఈ జట్టును ఎంపిక చేశారు. ఐసిసి అవార్డుల జాబితా ఇదే టెస్టుల్లో అత్యుత్తమ ప్రదర్శన చూపినందున 2016 సంవత్సరానికిగాను గ్యారీ ఫీల్డ్‌ సోబర్స్‌ ఐసిసి క్రికెటర్‌ ఆఫ్‌ ది ఇయర్‌ అవార్డు ట్రోఫీని టీమిండియా ఆల్‌రౌండర్‌ అశ్విన్‌ సొంతం చేసుకున్నాడు.కాగా ఈ ఏడాది టెస్టుల్లో అత్యుత్తమ ప్రదర్శన కనబరిచిన టెస్టు క్రికెటర్‌ ఆఫ్‌ ద ఇయర్‌ అవార్డుని అశ్విన్‌ సొంతం చేసుకున్నాడు.ద్రవిడ్‌ తరువాత ఒకే ఏడాదిలో రెండు అవార్డులను సొంతం చేసుకున్న రెండవ టీమిండియా ఆటగాడిగా అశ్విన్‌ అరుదైన ఘనత సాధించాడు.
వన్డే క్రికెటర్‌ ఆఫ్‌ ది ఇయర్‌ డికాక్‌ దక్షిణాఫ్రికాకు చెందిన వికెట్‌ కీపర్‌ డీకాక్‌ వన్డే క్రికెటర్‌ ఆఫ్‌ ద ఇయర్‌ అవార్డుని సొంతం చేసుకున్నాడు.కాగా 2016 సంవత్సరానికి గాను ఐసిసి స్పిరిట్‌ ఆఫ్‌ క్రికెట్‌ అవార్డుని పాకిస్థాన్‌ టెస్టు కెప్టెన్‌ మిస్బా ఉల్‌ హక్‌ సొంతం చేసుకున్నాడు.పాకిస్థాన్‌ తరపున ఈ అవార్డుని సొంతం చేసుకున్న మొట్టమొదటి క్రికెటర్‌ మిస్బా ఉల్‌ హక్‌ కావడం విశేషం.అప్ఘనిస్థాన్‌క చెందిన వికెట్‌ కీపర్‌ బ్యాట్స్‌మెన్‌ మొహమ్మద్‌ షహ్జాద్‌ ఐసిసి అసోసియేట్‌ క్రికెటర్‌ ఆఫ్‌ ది ఇయర్‌ అవార్డుని సొంతం చేసుకున్నాడు. ఐసిసి టి20 ఫెర్ఫార్మెన్స్‌ ఆఫ్‌ ద ఇయర్‌ వెస్టిండీస్‌ ఆల్‌ రౌండర్‌ కార్లోస్‌ బ్రాత్‌ వైట్‌ ఐసిసి టి20 పెర్ఫార్మెన్స్‌ ఆఫ్‌ ది ఇయర్‌ అవార్డుని సొంతం చేసుకున్నాడు.కాగా ఇంగ్లండ్‌తో టీమిండియాకు జరిగిన ఐసిసి వరల్డ్‌ టి20 ఫైనల్‌ మ్యాచ్‌లో 10 బంతుల్లో 34 పరుగులు చేసి వెస్టిండీస్‌ విజయంలో కీలక పాత్ర పోషించాడు.
టీమిండియా టెస్టు కెప్టెన్‌ కోహ్లీ 2016 సంవత్సరానికిగాను ఐసిసి వన్డే కెప్టెన్‌గా ఎంపికయ్యాడు.ఐసిసి ఎంపిక చేసిన వన్డే జట్టులో టెస్టు కెప్టెన్‌ కోహ్లీతో పాటు రోహిత్‌ శర్మ, జడేజాలకు కూడా చోటు దక్కింది. ఐసిసి టెస్టు టీమ్‌ ఆఫ్‌ ది ఇయర్‌ ఐసిసి ప్రకటించిన అత్యుత్తమ టెస్టు జట్టులో టీమిండియా తరుపు నుంచి ఆఫ్‌ స్పిన్నర్‌ అశ్విన్‌ స్థానం దక్కించుకున్నాడు. ఐసిసి అత్యు త్తమ టెస్టు జట్టుకు కెప్టెన్‌గా అలెస్టర్‌ కుక్‌ ఎంపికయ్యాడు. కుక్‌తో టెస్టు ఓపెనింగ్‌ బ్యాట్స్‌మెన్‌గా ఆస్ట్రేలియా క్రికెటర్‌ డేవిడ్‌ వార్నర్‌ ఎంపిక య్యాడు.
కీపర్‌గా ఇంగ్లండ్‌ వికెట్‌ కీపర్‌ జానీ బెయిర్‌ స్టో ఎంపికయ్యాడు. ఆస్ట్రే లియా టెస్టు కెప్టెన్‌ స్టీవ్‌ స్మిత్‌ 12వ ఆటగాడిగా ఐసిసి ఎంపిక చేసింది. ఐసిసి వన్డే ఉమెన్‌ క్రికెటర్‌ ఆఫ్‌ ద ఇయర్‌ న్యూజిలాండ్‌ క్రికెటర్‌ సుజీ బేట్స్‌ ఐసిసి వన్డే ఉమెన్‌ క్రికెటర్‌ ఆఫ్‌ ది ఇయర్‌ అవార్డుని సొంతం చేసుకుంది.దీంతో పాటు ఐసిసి టి20 క్రికెటర్‌ ఆఫ్‌ ది ఇయర్‌ అవార్డుని సైతం కైవసం చేసుకుంది. బంగ్లాదేశ్‌కు చెందిన యువ పేసర్‌ ముస్తాపిర్‌ రెహ్మాన్‌ను ఐసిసి ఎమర్జింగ్‌ క్రికెటర్‌ ఆఫ్‌ ది ఇయర్‌ అవార్డుని కైవసం చేసుకున్నాడు. కాగా దక్షిణాఫ్రికాకు చెందిన అంపైర్‌ మారిస్‌ ఎరాస మన్‌ ఐసిసి అంపైర్‌ ఆఫ్‌ ద ఇయర్‌ అవార్డుని సొంతం చేసుకున్నాడు.మాజీ అంపైర్‌ డేవిడ్‌ పెప్పర్డ్‌ ట్రోఫీని అంపైర్‌కు అందజేశారు.